Hämariku tänav
‹ Kaart ajutiselt peidetud (?) › Hämariku tänav on tänav Tallinnas Nõmme linnaosas Nõmme asumis. Hämariku tänav algab Vabaduse puiesteelt, ristub Valguse ja Aate tänavaga ning lõpeb Lootuse puiesteel. Hämariku tänav on põhjaloode-lõunakagusuunaline ning ligi 370 meetri pikkune. Tänava esialgne nimi oli alates 8. novembrist 1927 Koidu tänav. Lühikest aega oli aastatel 1940–1941 tänava nimi Sirge tänav. 13. juunil 1958 muudeti Koidu tänav nime kordumise tõttu Hämariku tänavaks. Hämariku tänav on nime saanud varasema Koidu tänava mõjul.